
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2265,66τετ. στρεμμά¬ 
των στη θέση «Αυλάκι» περιφ. κοινότητας Φραντά- 
του Ν, Ικαρίας Ν. Σάμου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση σχεδίου ανάπτυξης περιοχών δεύτερης κα¬ 
τοικίας (ΣΧΑΠ) μέσα σε εγκεκριμένη Ζώνη Οικιστι¬ 
κού Ελέγχου (ΖΟΕ) της κοινότητας Κορινού (Ν. Πιε¬ 
ρίας) . 2 

Έγκριση τοπικού ρυμοτομικού σχεδίου σε εκτός εγκε¬ 
κριμένου ρυμοτομικού σχεδίου περιοχή του Δήμου 
Μολάων, χαρακτηρισμός χώρου για την ανέγερση 
Τεχνικού - Επαγγελματικού Λυκείου και καθορι¬ 
σμός όρων και περιορισμών δόμησης. 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 504 (1) 

Κήρυξη αναδασωτέας έκτασης 2265,66 τετ. στρεμμάτων 
στη θέση «Αυλάκι» περιφ. κοινότητας Φραντάτου Ν. Ι¬ 
καρίας Ν. Σάμου. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις για διοικητική αποκέντρωση. 

2. Την παρ. 3 του αρθρ. 117 του άρθρ. 24 του Συντάγ¬ 
ματος της Χώρας. 


3. Τις διατάξειςτου Ν. 998/79 «περί προστασίας των δα¬ 
σών κ.λπ.» και ειδικότερα: 

α) του άρθρου 41 παρ. 1 β) του άρθρου 38 παρ. 1 γ) άρ¬ 
θρ, 12τουΝ. 2040/92, 

4. Τις διαταγές του Υπουργείου Γεωργίας: 

α) 160417/1180/8.7.80 β) 182447/3049/24.9.80 γ) 
83554/6294/93. 

5. Τη σχετική εισήγηση του Δ/ντή Δασών Σάμου για κή¬ 
ρυξη έκτασης που καλύπτονταν από Δάσος Τραχείας 
Πεύκης και αείφυλλων πλατυφύλλων εμβαδού 2265/66 
τετ. μετρ, που εκχερσώθηκε παράνομα ως αναδασωτέα 
αποφασίζουμε: 

Κηρύσσουμε αναδασωτέα με σκοπό την ανανέωση και 
αναγέννηση της καταστραφείσας δασικής βλάστησης 
δια της φυσικής οδού (Φυσική αναγέννηση) την μη ανα¬ 
γνωρισμένη δασική έκταση εμβαδού δύο χιλιάδων διακο- 
σίων εξήντα πέντε τετραγ. μέτρων και 66 εκατ. που βρί¬ 
σκεται στη θέση «Αυλάκι» περ. κοιν. Φραντάτο Ν. Ικαρίας 
Ν. Σάμου. 

Προσδιορίζεται από τα στοιχεία ΑΒΓΔΕΖΗΑκαιΘΙΚ 
Λ Μ Ν Ξ Ο Π και έχει όρια: 

Ανατολικά: Δάσος αείφυλλων πλατυφύλλων 

Δυτικά: Δάσος Τραχείας Πεύκης 

Βόρεια: Δάσος Τραχείας Πεύκης και Αειφύλλων πλατυ¬ 
φύλλων. 

Νότια: Δάσος Τραχείας Πεύκης και Αειφύλλων πλατυ- 
φύλων. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η παρούσα να δημοσιευθεί στην Εφημερίδατης Κυβερ- 
νήσεως. 

Σάμος, 3 Μαρτίου 1997 

Με εντολή Γ.Γ. Περιφέρειας 
Ο Αναπληρωτής Περ/καύ Δ/ντή 
ΕΜΜΑΝΟΥΗΛ ΧΑΤΖΗ ΜΙΧΑΛΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 6560/1120 (2) 

Έγκριση σχεδίου ανάπτυξης περιοχών δεύτερης κατοι- 
κίας (ΣΧΑΠ) μέσα σε εγκεκριμένη Ζώνη Οικιστικού Ε¬ 
λέγχου (ΖΟΕ) της κοινότητας Κορινού (Ν. Πιερίας). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1,2, 3α, 4 και 6 του άρθρου 1 
του Ν. 2242/1994 «Πολεοδόμηση περιοχών δεύτερης κα¬ 
τοικίας σε Ζώνες Οικιστικού Ελέγχου προστασία φυσικού 
και δομημένου περιβάλλοντος και άλλες διατάξεις» (Α' 
154). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154). 

3. Την αριθ. Δ17α/03/99/Φ.2.2.1/29.10.1996 απόφαση 
του Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων «Ανάθεση αρμοδιοτή¬ 
των του Υπουργού Περιβάλλοντος, Χωροταξίας και Δη¬ 
μοσίων Έργων Χρήστο Βερελή και Θεόδωρο Κολιοπάνο» 
(1006Β/4.11.1996). 

4. Την 91103/6776/3.11.1994 απόφαση του Υπουργού 
Περιβάλλοντος, Χωροταξίας και Δημοσίων Έργων «Κα¬ 
θορισμός προδιαγραφών εκπόνησης Σχεδίου Ανάπτυξης 
Περιοχών δεύτερης κατοικίας (ΣΧΑΠ) μέσα σε εγκεκριμέ¬ 
νες Ζώνες Οικιστικού Ελέγχου (ΖΟΕ)» (Β' 851). 

5. Το 5468/22.11.1996 έγγραφο της Δ/νσης Χωροταξίας 
προς την ενδιαφερόμενη κοινότητα. 

6. Τη «Μελέτη Σχεδίου Ανάπτυξης περιοχών δεύτερης 
κατοικίας» (ΣΧΑΠ) - ΖΟΕ της κοινότητας Κορινού του νο¬ 
μού Πιερίας που εκπονήθηκε τον Νοέμβριο 1996 από τη 
Δ/νση Χωροταξίας του Υπουργείου Περιβάλλοντος, Χω¬ 
ροταξίας και Δημοσίων Έργων. 

7. Την 790/1996 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

Εγκρίνεται Σχέδιο Ανάπτυξης περιοχών δεύτερης κα¬ 
τοικίας (ΣΧΑΠ) της κοινότητας Κορινού (Ν. Πιερίας), στις 
περιοχές 8Α και 8Β ιδιοκτησίας της κοινοτικής επιχείρη¬ 
σης Κορινού που εμπεριέχονται στην περιοχή με το στοι- 
χείο 8 της ισχύουσαςΖΟΕ (ΦΕΚ 1010Δ/23.11.1995} (Π.Δ. 
από 30.10.1995) ορισμένη ως περιοχή δεύτερης κατοι¬ 
κίας και κοινοτικών προγραμμάτων και απεικονίζονται 
στο συνημμένο πρωτότυπο διάγραμμα σε κλίμακα 
1:25000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 6560/1997 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση, με τους εξής ό¬ 
ρους και προϋποθέσεις: 

1. Η ανάπτυξη των περιοχών κατοικίας, θα πρέπει να γί¬ 
νει με τρόπο που να διατηρηθεί, προστατευθεί και ανα¬ 
βαθμιστεί το φυσικό περιβάλλον με στόχο: 

α. Την τουριστική ανάπτυξη των παραλιακών περιοχών 
με τη δημιουργία τουριστικών και ψυχαγωγικών δραστη¬ 
ριοτήτων υψηλής ποιότητας (Α' και Β' Κατηγορίας). 


β. Την αξιοποίηση των δημοτικών και κοινοτικών παρα¬ 
λιών με οργανωμένες πλαζ και συναφείς λειτουργίες (α¬ 
θλητικές εγκαταστάσεις, μαρίνες, εστιατόρια κ.λπ.) δια- 
φυλάσσοντάς πς αφενός μεν από την απρογραμμάτιστη 
δόμηση και αφετέρου δημιουργώντας δημοτικούς και 
κοινοτικούς πόρους. 

γ. Την ικανοποίηση των αναγκών των κατοίκων για τ ου- 
ρισμό - παραθερισμό με οργανωμένη ανάπτυξη μέσω της 
κοινοτικής επιχείρησης της παραλιακής περιοχής κοινό¬ 
τητας Κορινού, χωρίς επιβάρυνση του φυσικού περιβάλ¬ 
λοντος και των παραγωγικών πόρων της κοινότητας. 

δ. Την ισόρροπη χωροθέτηση της τουριστικής παρα¬ 
λιακής ανάπτυξης, με ποιοτική αναβάθμιση των υπαρ- 
χουσών εγκαταστάσεων, αποσυμφόρηση των 
κορσμενων περιοχών παραλίας με μείωση του αριθμού 
των ημερήσιων επισκεπτών και χρησιμοποίηση άλλων μη 
κορσμενων παραλιακών περιοχών. 

ε, Τη διατή ρηση τω ν ιδιαίτε ρων χαρακτη ριστικών πο υ α¬ 
φορούν το φυσικό και ανθρωπογενές περιβάλλον. 

στ. Την προστασία του ευρύτερου φυσικού περιβάλλο¬ 
ντος κυρίως δε της περιοχής γειτνίασης με τον υγροβιό¬ 
τοπο των Αλυκών Κίτρους (συνθήκη ΒΑΜ3ΑΒ). 

Απόλυτη προστασία σε ζώνη πλάτους 400 μέτρων από 
τα όρια της κοινότητας. 

Κλιμάκωση του τρόπου ανάπτυξης στην παραλιακή πε¬ 
ριοχή γιατη διατήρηση και προστασία του ευρύτερου φυ¬ 
σικού περιβάλλοντος. 

2.Η πολεοδόμηση θα γίνει σύμφωνα με τις γενικές κα¬ 
τευθύνσεις που π'θενται με τη μελέτη και ειδικότερα: 

α. Να ληφθεί υπόψη η ιδιαιτερότητα των επιμέρους πε¬ 
ριοχών. 

- Η περιοχή Β, που βρίσκεται σε γειτνίαση με τη Ζώνη 
του υγροβιότοπου των «Αλυκών Κίτρους» που αποτελεί 
Ζώνη Β Ηαιπδ&Γ, μπορεί να αναπτυχθεί με αραιότερη δό¬ 
μηση και μεγάλες αρπότητες, μετά από ειδική περιβαλ¬ 
λοντική μελέτη σύμφωνα με την 69269/5387/1990 κοινή υ¬ 
πουργική απόφαση (Β' 678). Το ποσοστό των κοινοχρή¬ 
στων χώρων δεν μπορεί να είναι μικρότερο του 50% της 
έκτασης, ο συντελεστής δόμησης δεν μπορεί να υπερ¬ 
βαίνει το 0,2 και η κάλυψη του γηπέδου το 25%. 

- Στην περιοχή Α, το ποσοστό των κοινοχρήστων χώρων 
δεν μπορεί να είναι μικρότερο του 40% της έκτασης, ο συ¬ 
ντελεστής δόμησης δεν μπορεί να υπερβαίνειτο 0,3 και η 
κάλυψη του γηπέδου το 40%. 

Η περιοχή αυτή θα μπορεί να δεχτεί τις κεντρικές λει¬ 
τουργίες εξυπηρέτηση της περιοχής. 

Η έκταση πρώην κοινοτικού Θ^πιρίπη μπορεί να ανα¬ 
πτυχθεί με καθαρά τουριστική χρήση (κοινοτική τουριστι¬ 
κή εγκατάσταση Αή Β κατηγορίας εκτός Οαπιρίη 9 ) με συ¬ 
ντελεστή δόμησης 0.4 και κάλυψη του γηπέδου 50%. 

β. Να δημιουργηθούν περιοχές β κατηγορίας με πραγ¬ 
ματικό παραθεριστικό χαρακτήρα και ενδιαφέρουσα οικι¬ 
στική μορφολογία με την αποφυγή της δημιουργίας συ¬ 
νεχούς μετώπου δόμησης κατά μήκος της παραλίας. 

Χρησιμοποίηση μεγάλων κοινοχρήστων χώρων κάθετα 
με την παραλία (δόμηση με Θΐυείβιε), που την ενοποιούν 
με την ενδοχώρα (αγροτική περιοχή). 

γ. Με την οργάνωση της οικιστικής περιοχής, να εξα¬ 
σφαλιστούν οι απαραίτητες εξυπηρετήσεις, να κατοχυ¬ 
ρωθούν οι κοινόχρηστοι χώροι και να απελευθερωθεί το 
μέτωπο προς την παραλία. Να εξασφαλιστεί η απρόσκο¬ 
πτη πρόσβαση παραθεριστών και λουσμένων στην ακτή. 
Να περιοριστεί στο αναγκαίο δυνατό το δίκτυο της μετά- 

φορικής υποδομής για τα αυτοκίνητα και να απομακρυν¬ 
θεί από τη Ζώνη παραλίας. 

δ. Να εξαιρεθούντης πολεοδόμησης τα ρέματα, να δια¬ 
τηρηθεί η παρόχθια βλάστηση και να απομακρυνθεί η δό¬ 
μηση κατά το δυνατόν απ' αυτά, σε απόσταση τουλάχι¬ 
στον 25 μ. ώστε να διατηρηθεί η φυσική κατάσταση των 
οικοσυστημάτων. 

ε, Να δημιουργηθεί η αναγκαία τεχνική υποδομή (ύ¬ 
δρευση, αποχέτευση κ.λπ.) και να γίνει σύνδεση με τα υ¬ 
φιστάμενα κοινοτικά δίκτυα (ύδρευση, αποχέτευση, βιο¬ 
λογικός καθαρισμός κ.λπ.). 

ζ. Να προβλεφθούν παράπλευροι δρόμοι και ζώνες 
πρασίνου από τους δρόμους πρόσβασης στην περιοχή 
(παραλιακός δρόμος παραλίας - Μακρύγιαλου) για την 
προστασία των οικιστικών περιοχών. 

η. Η ζώνη 7 της Ζ.Ο.Ε. μετά από την ειδική περιβαλλο¬ 
ντική μελέτη (περιβαλλοντικών επιπτώσεων) σύμφωνα με 
την 69269/5387/1990 κοινή υπουργική απόφαση (Β' 678) 
να εξυπηρετεί την περιοχή παραθεριστικής κατοικίας δια¬ 
σφαλίζοντας τους αναγκαίους για τη λειτουργία της πα¬ 
ραλίας χώρους και τους φυσικούς ελεύθερους χώρους, 
το μέγεθος των οποίων καθορίζεται μετά από μελέτη δια¬ 
χείρισης, σύμφωνα με την παραπάνω περιβαλλοντική με¬ 


λέτη, αυξάνοντας τους κοινόχρηστους χώρους της πε- 
ριοχής. 

θ. Την εξασφάλιση μέγιστης πυκνότητας 8 ατ/στρεμμ. ή 
80 ατ/Ηα, με μέγιστο συντελεστή δόμησης 0,3 και μέσο 
συντελεστή δόμησης 0,25. 

Ο μέγιστος συντελεστής δόμησης της κοινοτικής του¬ 
ριστικής εγκατάστασης ορίζεται σε 0,4. 

Για τον υπολογισμό της πυκνότητας έχει ληφθεί το στα- 
θερότυπο 30 τ.μ. δομήσιμης επιφάνειας ανά άτομο. 

ι. Την ανάπτυξη της περιοχής με κανονισπκούς όρους 
δόμησης όπως τα παραπάνω αναλυτικά αναφέρονται στη 
μελέτη σχεδίου Ανάπτυξης περιοχών δεύτερης κατοικίας 
(ΣΧΑΠ) - ΖΟΕ της κοινότητας Κορινού νομού Πιερίας, η ο¬ 
ποία αποτελεί αναπόσπαστο στοιχείο της παρούσας από¬ 
φασης. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα 4 Μαρτίου 1997 
ο ΥΦΥπονΡΓΟΣ 

ΘΕΟΔΩΡΟΣ ΚΟΛΙΟ ΠΑΝ ΟΣ 

Αριθ. Οικ, 1379 ( 3 ) 

Εγκριση τοπικού ρυμοτομικού σχεδίου σε εκτός εγκεκρι¬ 
μένου ρυμοτομικού σχεδίου περιοχή του Δήμου Μο- 
λάων, χαρακτηρισμός χώρου για την ανέγερση Τεχνι¬ 
κού - Επαγγελματικού Λυκείου και καθορισμός όρων 
και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του Ν. 1032/80 «περί συστάσεως του 
Υπ. ΠΕ.ΧΩ.Δ.Ε.» 

2. Τις διατάξεις του από 17.7.1923 Ν.Δ/τος «περί σχε¬ 
δίων πόλεων κ.λπ. και ειδικότερα τα άρθρα 3 και 70. 

3. τις διατάξεις του Ν, 2218/94 άρθρο 3 παραγ. 1 και άρ¬ 
θρα 30,39. 

4. Τις διατάξεις του Ν. 2240/94 άρθρα 5 και 6. 

5. Την υπ’ αριθμόν 15/2.4.95 απόφαση του Ν.Σ. του Ν. 
Λακωνίας (ΦΕΚ 363Δ795) «Ψήφιση Οργανισμού Οργάνω¬ 
σης και λειτουργίας της Νομαρχιακής Αυτοδιοίκησης Λα¬ 
κωνίας». 

6. Τις διατάξεις του Ν, 1577/85 (ΦΕΚ 210Α'), όπως τρο¬ 
ποποιήθηκε με τον Ν. 1772/88 (ΦΕΚ91Α788). 

7. Τις διατάξεις του Ν. 1337/83 (ΦΕΚ33Α') και ειδικότε¬ 
ρα το άρθρο 26 όπως αυτό αντικαταστάθηκε με την πα¬ 
ράγραφο 13 του άρθρου 8 του Ν. 1512/85 (ΦΕΚ 4Α'). 

8. Τις διατάξεις του Α.Ν. 314/1968 (ΦΕΚ47Α') όπως με¬ 
ταγενέστερα τροποποιήθηκαν και συμπληρώθηκαν με το 
υ π’ αριθμόν 1018/71 Ν.Δ/γμα (ΦΕΚ 220Α) και με τηνπαρ. 
3του άρθρου 34 του Ν. 1577/85 (ΦΕΚ 21 ΟΑ'), 

9. Τις διατάξεις του υπ’ αριθμόν 183/86 Π.Δ/τος (ΦΕΚ 
7ΟΑ'). 

10. Την υπ’ αριθμόν 167/96 απόφαση του Δημοτικού 
συμβουλίου Μολάων. 


11. Την από 27.2.97 γνωμοδότηση του Συμβουλίου 
Χ.Ο.Π. Ν.Λακωνίας (πράξη 2η θέμα Ιο), αποφασίζουμε: 

1. Εγκρίνουμε τοπικό ρυμοτομικό σχέδιο σε εκτός σχε¬ 
δίου περιοχή του Δήμου Μολάων Νομού Λακωνίας και χα¬ 
ρακτηρίζουμε το χώρο με τα στοιχεία (1,2,3, 4, 5,6, 7, 8, 
9,11,12,14,16,18, 20,22,24, 26.28, 30,32,34,1) σαν χώ¬ 
ρο με ειδική χρήση για την ανέγερση σχολικού συγκρο¬ 
τήματος του Τεχνικού - Επαγγελμαπκού Λυκείου. 

2. Καθορίζουμε για το χώρο αυτό τους πιο κάτω όρους 
και περιορισμούς δόμησης. 

(α) Ποσοστό κάλυψης: 30% 

(β) Συντελεστής δόμησης: 0,40 

(γ) Μέγιστο επιτρεπόμενο ύψος: 11.ΟΟμ. 

(δ) Αριθμός ορόφων: 3 

(ε) Αποστάσεις από τα όρια: 5,00 μ. 

(στ) Επιτρέπεται η διάσπαση όγκου 
(ζ) Υπεράνω του μεγίστου ύψους επιτρέπονται οι κατα¬ 
σκευές του άρθρου 16 του ΓΟΚ/85. 

Τα παραπάνω φαίνονται στο με κλίμακα 1:500 Τοπο- 
γραφικό - ρυμοτομικό διάγραμμα που συντάχθηκε από 
τηνΔΤΎ - Πολεοδομίας - Χωροταξίας - Περιβάλλοντος της 
Ν.Α. Λακωνίας που συνοδεύει την παρούσα. 

Κάλυψη δαπάνης; Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Μολάων το ύψος της οποίας δεν μπορεί να 
προσδιοριστεί. 

Η παρούσα απόφαση και το συνοδεύον αυτή Τοπογρα- 
φικό - ρυμοτομικό Διάγραμμα να δημοσιευθούν στην Ε¬ 
φημερίδα της Κυβερνήσεως. 

Σπάρτη, 11 Μαρτίου 1997 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

